b"\n_START_ARTICLE_\nFlyvecertifikat\n_START_PARAGRAPH_\nEt flyvecertifikat er et certifikat, som kr\xc3\xa6ves for at f\xc3\xa5 lov til at f\xc3\xb8re civile luftfart\xc3\xb8jer. Der findes forskellige typer af flyvecertifikater. Uddannelsen der f\xc3\xb8rer til et flyvecertifikat skal tages ved en godkendt flyveskole. Siden omkring 1919 er flyvecertifikater blevet udstedt af statslige luftfartsmyndigheder; i Danmark udstedes flyvecertifikater af Trafik-, Bygge- og Boligstyrelsen. I EU's medlemsstater udstedes flyvecertifikater i henhold til retningslinjer fra Det Europ\xc3\xa6iske Luftfartssikkerhedsagentur (EASA)."